CELEX: C2004/300/98
Language: el
Date: 2004-12-04 00:00:00
Title: Υπόθεση Τ-408/04: Προσφυγή της Anke Kröppelin κατά του Συμβουλίου της Ευρωπαϊκής Ένωσης που ασκήθηκε στις 4 Οκτωβρίου 2004

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/50
            
         Προσφυγή της Anke Kröppelin κατά του Συμβουλίου της Ευρωπαϊκής Ένωσης που ασκήθηκε στις 4 Οκτωβρίου 2004
   (Υπόθεση Τ-408/04)
   (2004/C 300/98)
   Γλώσσα διαδικασίας: η γαλλική
   Η Anke Kröppelin, κάτοικος Βρυξελλών, εκπροσωπούμενη από τους Sébastien Orlandi, Albert Coolen, Jean-Noël Louis και Etienne Marchal, avocats, με τόπο επιδόσεων στο Λουξεμβούργο, άσκησε στις 4 Οκτωβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Συμβουλίου της Ευρωπαϊκής Ένωσης.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του Συμβουλίου περί αρνήσεως χορηγήσεως στην προσφεύγουσα του επιδόματος αποδημίας και μη αναγνωρίσεως υπέρ αυτής των παράγωγων δικαιωμάτων από την ημερομηνία εισόδου της στην υπηρεσία, ήτοι από την 1η Νοεμβρίου 2003·
            
         
               —
            
            
               να καταδικάσει το Συμβούλιο στα δικαστικά έξοδα.
            
         Λόγοι αγωγής και κύρια επιχειρήματα
   Πριν εισέλθει στην υπηρεσία του Συμβουλίου, η προσφεύγουσα εργαζόταν στη γραμματεία της πρεσβείας (Chancellerie) του ομόσπονδου κράτους Mecklenburg-Vorpommern στις Βρυξέλλες. Με την παρούσα προσφυγή, βάλλει κατά της αποφάσεως να μην της χορηγηθεί το επίδομα αποδημίας.
   Προς στήριξη της προσφυγής της, η προσφεύγουσα επικαλείται παράβαση του άρθρου 4, παράγραφος 1, στοιχείο α), του παραρτήματος VII του ΚΥΚ, διότι το Συμβούλιο δεν έκρινε ότι είχε την ιδιότητα απασχολούμενης από άλλο κράτος. Η προσφεύγουσα επικαλείται επίσης παραβίαση της αρχής περί ίσης μεταχειρίσεως και απαγορεύσεως των διακρίσεων.